PolyAgent/wiki_georgian_en_parallel_20231101 huggingface dataset:
ნიუ-იორკ ტაიმზი (გაზეთი)

ნიუ-იორკ ტაიმზი (გაზეთი)
ნიუ-იორკ ტაიმზი — ქალაქ ნიუ-იორკის ყოველდღიური გაზეთი; გამომცემელია ართურ ო. სალცბერგერი (უმც.) და ვრცელდება აშშ-ის მთელ ტერიტორიასა და მის საზღვრებს გარეთაც. გაზეთის მფლობელია „ნიუ-იორკ ტაიმს კომპანი“, რომელიც ორმოცამდე სხვა გაზეთსაც გამოსცემს და მათ შორისაა ინტერნეშენალ ჰერალდ ტრიბიუნი და ბოსტონ გლოუბი. გაზეთს მეტსახელად „რუხი ლედი“ შეარქვეს და მას მსოფლიოში თანამედროვე ჟურნალისტიკის ეტალონად მიიჩნევენ.
ისტორია
ნიუ-იორკ ტაიმზი დაფუძნდა 1851 წლის 18 სექტემბერს ჰენრი ჯერვის რეიმონდისა და ჯორჯ ჯოუნსის მიერ. რეიმონდი ასევე დამფუძნებელი დირექტორი იყო ასოშეიტედ პრესის 1856 წელს. ტაიმზი 1898 წელს შეიძინა ადოლფ ოხსმა და მისი ხელმძღვანელობით გაზეთმა საერთაშორისო რეპუტაცია მოიხვეჭა. 1897 წელს მანვე მოიფიქრა გაზეთის ამჟამინდელი სლოგანი „ყველა სიახლე რასაც კი თაბახი დაიტევს“ („All The News That's Fit To Print“). გაზეთის 42-ე ქუჩაზე ახალ ბინაში გადასვლის შემდეგ, ამ ადგილს ტაიმს-სქვერი (ტაიმზის მოედანი) დაერქვა 1904 წელს. ცხრა წლის შემდეგ ტაიმსმა გახსნა ახალი მინაშენი 43-ე ქუჩაზე #229-ში, რაც მისი დღევანდელი შტაბ-ბინაა, ხოლო 1961 წელს ყოფილი „ტაიმს ტაუერი“ გაიყიდა.
ტაიმზი თავდაპირველად ყოველდღიურად იბეჭდებოდა კვირის გარდა, თუმცა მოგვიანებით, სამოქალაქო ომის დროს ტაიმსმა კვირადღესაც დაიყო გაზეთის გამოშვება. გაზეთმა თავისი პირველი პულიცერის პრიზი ახალი ამბების რეპორტაჟისა და სტატიებისთვის პირველი მსოფლიო ომის შესახებ მიიღო 1918 წელს. ხოლო 1919 წელს მან პირველი ტრანსატლანტიკური მიწოდება მოახდინა ლონდონში.
1942 წლიდან კროსვორდი გაზეთის განუყოფელი ნაწილი გახდა. იმავე წელსვე იგი ყიდულობს რადიო სადგურს WQXR საკუთარი ახალი ამბების და რეპორტაჟების გადმოსაცემად. მოდის განყოფილება 1946 წლიდან იწყება. ამავე წელს დაიწყო საერთაშორისო გამოცემაც, თუმცა ერთ წელიწადში შეწყდა და შეუერთდა ნიუ-იორკ ჰერალდ ტრიბიუნსა და ვაშინგტონ პოსტს ინტერნეშენელ ჰერალდ ტრიბიუნის ერთობლივი გამოცემით პარიზში. ოპ-ედ (მოსაზრებანი-ედიტორიალი) განყოფილება 1970-იდან გამოჩნდა. 1996 წელს ტაიმზი ინტერნეტშიც გამოჩნდა, ხელმისაწვდომი გახადა რა გაზეთი მკითხველებისთვის მთელ მსოფლიოში (www.nytimes.com). ახალი შტაბ-ბინა, რენცო პიანოს პროექტის ცათამბჯენი, დასრულების პირასაა და მდებარეობს მანჰეტენზე 41-ე ქუჩისა და მე-8 ავენიუს კუთხეში. ტაიმზის ოფისები ნაწილობრივ უკვე გადასულია ამ შენობაში.
ტაიმზი დღეს
განთქმული შეცდომები
მიკერძოების ბრალდებები
რესურსები ინტერნეტში
ნიუ-იორკ ტაიმზი ინტერნეტში
WQXR - "ტაიმზის" რადიო სადგური
აშშ-ის გაზეთები
ინგლისურენოვანი გაზეთები
ნიუ-იორკი
ბოგვის განძი

ბოგვის განძი — I საუკუნის II ნახევრის ბრინჯაოს ნივთების განძი. აღმოჩნდა 1924 წელს სოფელ ბოგვში (თეთრიწყაროს მუნიციპალიტეტი). განძის შემადგენლობაში იყო ვერცხლის ორყურა თასი, საწური, კოვზი, კოვზ-ჩანგალი, ბრინჯაოს ტოლჩა, ჩამჩა, ვერცხლში ამოვლებული სპილენძის კოვზი, ფრაატ IV-ის (ძვ. წ. 38/37 - ახ. წ. 2/3 წწ.) პართული ვერცხლის დრაქმა. განძში შემავალი ნივთების ნაწილი საქართველოში I-III საუკუნეების მდიდრულ სამარხებში მოპოვებული ნივთების ანალოგიურია (ბორი, ურეკი, ზღუდერი, სამთავრო, ბაგინეთი, აღაიანი და სხვ.).
ბოგვის განძს დიდი მნიშვნელობა აქვს გვიანდელი ანტიკური ხანის ქვემო ქართლის სოციალური ვითარების შესასწავლად.
ლიტერატურა
საქართველოში აღმოჩენილი განძები
ჯექი (ყუბის რაიონი)

ჯექი (ყუბის რაიონი)
ჯექი — სოფელი აზერბაიჯანში, ყუბის რაიონში, ადმინისტრაციული ცენტრიდან 2,5 საათის სავალ მანძილზე, სოფელ ალიქიდან 4 კმ-ით ჩრდილოეთით. ამ უკანასკნელთან და სოფელ ჰაპუთთან ერთად ქმნის ერთ მუნიციპალიტეტს. ამჟამინდელი მოსახლეობა 350 ადამიანს შეადგენს, რომელთაგან თითქმის ყველა ადგილობრივია (შაჰდაღის ხალხი). ისინი სასაუბროდ ჯეკის ენას იყენებენ, თუმცა უმრავლესობა ასევე ფლობს აზერბაიჯანულს..
მოსახლეობა ძირითადად მეცხვარეობას მისდევს.
სოფელი მდებარეობს ძნელადმისადგომ შაჰდაღის მთებზე (კავკასიონის მთავარი ქედი), ზღვის დონიდან 2 000 მეტრზე. კლიმატი მკაცრია, ცივი ზამთრითა და გრილი ზაფხულით.
სოფელში არსებობს ოთხწლიანი სკოლა და ძველი, VIII საუკუნის დანგრეული მეჩეთი, რომლის აგებაც აბუ მუსლიმს მიეკუთვნება და მისივე სახელს ატარებს.
რესურსები ინტერნეტში
Jek at GEOnet Names Server
Cek, Azerbaijan
Tərxan Paşazadə, "Dünyanın nadir etnik qrupu - Azərbaycan cekliləri", Azərbaycan qəzeti
სქოლიო
ყუბის რაიონის სოფლები
საციხური (ხულოს მუნიციპალიტეტი)

საციხური (ხულოს მუნიციპალიტეტი)
საციხური — სოფელი საქართველოში, აჭარის ავტონომიურ რესპუბლიკაში, ხულოს მუნიციპალიტეტში, თემის ცენტრი (სოფლები: საციხური, გელაური, ნამონასტრევი, პანტნარი). მდებარეობს არსიანის ქედის დასავლეთით, მდინარე ნაფლატისწყლის ნაპირებზე, ზღვის დონიდან 1120 მ, ხულოდან 11 კმ., აგარადან 3 კმ. საბჭოთა პერიოდში შედიოდა აგარის თემში. განვითარებული იყო მიწათმოქმედება და მეცხოველეობა. სოფელში არის მინერალური წყლები.
დემოგრაფია
2014 წლის აღწერის მონაცემებით სოფელში ცხოვრობს 346 ადამიანი.
ლიტერატურა
სქოლიო
ხულოს მუნიციპალიტეტის სოფლები
კალკანარის შუქურა

კალკანარის შუქურა ან ტორუსის შუქურა – მოქმედი შუქურა ტორუსში (რიუ-გრანდი-დუ-ნორტის შტატი, ბრაზილია). მსოფლიოს ტრადიციულ შუქურებში 62 მეტრის სიმაღლით იგი მეცხრეა და ყველაზე მაღალი ბრაზილიაში.
შუქურა მდებარეობს პონტა-დე-კალკანარის სანაპიროზე, სტრატეგიულ ადგილას, ტორუსის ახლოს. იქ სადაც ბრაზილიის სანაპირო ქმნის მართ კუთხეს, ცნობილს როგორც “Esquina do Brasil” (ბრაზილიის კუთხე) ან "Esquina do Continente" (კონტინენტის კუთხე). შუქურა დაახლოებით 7 კილომეტრის მანძილზე აფრთხილებს გემებს მარჯნის რიფების საფრთხესთან დაკავშირებით. 277 საფეხურისგან შემდგარ სპირალურ კიბეს ავყავართ გადასახედ ბაქანზე, იქიდან 21 საფეხურია შუქურამდე.
იქვეა შუქურის მომვლელების ერთსართულიანი სახლები. შუქურას ჰყავს მუდმივი მომვლელი. შუქურა მნახველებისთვის ღიაა დილის 9-დან საღამოს 11 საათაამდე.
სქოლიო
ნაზრანის რაიონი

ნაზრანის რაიონი — ინგუშეთის ადმინისტრაციულ-ტერიტორიული ერთეული და მუნიციპალური რაიონი. ინგუშეთის რესპუბლიკის ჩრდილოეთით მდებარე რაიონი. ადმინისტრაციული ცენტრი ქალაქი ნაზრანი (არ შედის რაიონის შემადგენლობაში).
გეოგრაფია
ნაზრანის რაიონი მდებარეობს ინგუშეთის ცენტრალურ და დასავლეთ ნაწილში. ჩრდილოეთიდან ესაზღვრება მალგობეკის რაიონი, აღმოსავლეთიდან სუნჯის რაიონი და ყარაბულაქის საქალაქო ოლქი, დასავლეთიდან ჩრდილოეთ ოსეთის პრავობერეჟის რაიონი, ხოლო სამხრეთიდან პრიგოროდნის რაიონი.
ნაზრანის საქალაქო ოლქის განსაკუთრებული კონფიგურაციის გამო ნაზრანის რაიონის ტერიტორია გაყოფილია ორ ნაწილად. დასავლეთი ნაწილი ფართობით მცირეა და მდებარეობს მდინარე კამბილეევკის ხეობაში სუნჯის ქედის სამხრეთით. მოსახლეობის ძირითადი ნაწილი (სოფლები დოლაკოვო, კანტიშევო) ცხოვრობს მდინარის ხეობაში, ხოლო სოფელი გეირბექ-იურტი განლაგებულია ქედის კალთებზე.
რაიონის აღმოსავლეთი ნაწილს ასევე ჩრდილოეთინ ესაზღვრება სუნჯის ქედი, სამხრეთიდან შავი მთები. სოფლები ალი-იურტი, გაზი-იურტი, სურხახი და იანდარე მდებარეობს შავი მთების კალთებზედა მთათაშუა ხეობაში.
ისტორია
რაიონი ჩამოყალბდა 1991 წელს მას შემდეგ რაც ჩეჩნეთ-ინგუშეთის ავტონომიური საბჭოთა სოციალისტური რესპუბლიკა გაიყო ჩეჩნეთად და ინგუშეთად.
ნაზრანის რაიონმა კი მუნიციპალური სტატუსი მიიღო 2009 წელს. ამავე დროს მის შემადგენლობაში ჩამოყალიბდა 10 მუნიციპალური გაერთიანება სასოფლო დასახლების სტატუსით.
სქოლიო
ინგუშეთის რაიონები
თრანის მესამე ნასოფლარი

თრანის მესამე ნასოფლარი — არქეოლოგიური ძეგლი თიანეთის მუნიციპალიტეტის სოფელ თრანში. მდებარეობეს სოფლის სამხრეთით, 3 კილომეტრზე, ტყეში, გუგუთნაბინავარში. განეკუითვნება შუა საუკუნეებს. შემორჩენილია გეგმით სწორკუთა შენობების რიყისა და ნატეხი ქვით ნაწყობი კედლების 2-4 რიგი. კედლების სისქეა 0,7 მეტრი ზოგი შენობა ორსათავსიანია. აქა-იქ ყრია ღარიანი კრამიტი.
ლიტერატურა
თიანეთის მუნიციპალიტეტის არქეოლოგიური ძეგლები
1003 ნიკომიდიელი მოწამე

1003 ნიკომიდიელი მოწამე — მართლმადიდებელი ეკლესიის წმინდანები, ხსენების დღე არის ძველი სტილით 7 თებერვალი, ახალი სტილით - 20 თებერვალი.
წმინდა მოწამენი, ნიკომიდიაში აღესრულნენ, დიოკლეტიანეს (284-305) დროს ქრისტესთვის წამებული დიდებულების: ვასის, ევესტის, ევტიქისა და ვასილიდის (ხს. 2 თებერვალს) მსახურები იყვნენ.
ბატონების მოწამეობრივი აღსასრულის შემდეგ მათაც აღეძრათ ქრისტესთვის მარტვილობის სურვილი, მხნედ აღიარეს თავიანთი სარწმუნოება. ვერანაირმა შეგონებამ და დაპირებამ ვერ მოდრიკა ნეტარი აღმსარებლები, რის შემდეგაც მეომრებმა ალყაში მოიმწყვდიეს ისინი და ყველანი - 1003 ადამიანი დედებთან და ყრმებთან ერთად აჩეხეს 303 წელს. ცოცხალი არავინ გადარჩენილა.
ლიტერატურა
„წმინდანთა ცხოვრება“, ტომი I, თბილისი, 2001 წ.
მართლმადიდებელი ეკლესიის წმინდანები
IV საუკუნის ქრისტიანი წმინდანები
ანიტა

ანიტა — ქალაქი აშშ-ში. მდებარეობს აიოვის შტატში, კასის ოლქში. 2010 წლის მონაცემებით ქალაქის მოსახლეობა შეადგენს 972 კაცს.
იხილეთ აგრეთვე
აიოვის ქალაქების სია
აიოვის ქალაქები
ნიკოლაევკა (სინჯერეის რაიონი)

ნიკოლაევკა (სინჯერეის რაიონი)
ნიკოლაევკა — სოფელი მოლდოვაში, სინჯერეის რაიონში. მდებარეობს ზღვის დონიდან 118 მეტრზე. 2004 წლის მონაცემებით, მოსახლეობა 319 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
სინჯერეის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
სინჯერეის რაიონის სოფლები
სოფო გელოვანი

სოფო გელოვანი (დ. 21 მარტი, 1984) — ქართველი მომღერალი. 2013 წელს ნოდიკო ტატიშვილთან ერთად წარადგინა საქართველო ევროვიზიაზე. დაამთავრა ილია ჭავჭავაძის სახელობის უნივერსიტეტის საერთაშორისო ურთიერთობებს ფაკულტეტი (ესპანური ენის განხრით).
სქოლიო
რესურსები ინტერნეტში
ladypost.net
დაბადებული 21 მარტი
დაბადებული 1984
ქართველი მომღერლები
ევროვიზიის კონკურსანტები
ს
დეივიდ კოპერფილდი (ილუზიონისტი)

დეივიდ კოპერფილდი (ილუზიონისტი)
დეივიდ კოპერფილდი (დეივიდ სეთ კოტკინი; დ. 16 სექტემბერი, 1956) — ამერიკელი ილუზიონისტი და ჰიპნოტიზიორი. ჟურნალ „Forbes“-ის მიხედვით იგი ისტორიაში კომერციული თვალსაზრისით ყველაზე წარმატებული ილუზიონისტია. 38 საერთო ნომინაციიდან კოპერფილდს 21 ემის ჯილდო აქვს მოგებული. ცნობილია აგრეთვე ფსევდონიმით „დავინო“. ჰოლივუდის დიდების ხეივანზე გახსნილი აქვს ვარსკვლავი, გინესის მსოფლიო რეკორდების წიგნში 11-ჯერ არის მოხვედრილი; საფრანგეთის მთავრობისგან მიღებული აქვს რაინდის წოდება. აშშ-ის კონგრესის ბიბლიოთეკამ იგი დაასახელა როგორც „ცოცხალი ლეგენდა“. საერთო ჯამში კოპერფილდს გაყიდული აქვს 40 მილიონზე მეტი ბილეთი და მისი საერთო მოგება 4 მილიარდს აღწევს.
სქოლიო
ამერიკელი ილუზიონისტები
დაბადებული 1956
დაბადებული 16 სექტემბერი
Camponotus greeni

Camponotus greeni is a species of carpenter ant (genus Camponotus). It is found in Sri Lanka.
References
External links
at antwiki.org
Itis.gov
Animaldiversity.org
greeni
Hymenoptera of Asia
Insects described in 1911
São Sebastião do Uatumã

São Sebastião do Uatumã is a municipality located in the Brazilian state of Amazonas. Its population was 14,352 (2020) and its area is 10,741 km2.
Geography
The municipality contains part of the Uatumã Biological Reserve, a strictly protected conservation unit created in 2002.
It contains about 60% of the Uatumã Sustainable Development Reserve, which protects the lower part of the Uatumã River basin.
References
Municipalities in Amazonas (Brazilian state)
შეხვეტილა

შეხვეტილა — სოფელი საქართველოში, თეთრიწყაროს მუნიციპალიტეტში, შეხვეტილის თემში.
დემოგრაფია
2014 წლის აღწერის მონაცემებით სოფელში ცხოვრობს 19 ადამიანი.
სქოლიო
თეთრიწყაროს მუნიციპალიტეტის სოფლები
ჰელიოტროპი

ჰელიოტროპი (hēlios — მზე და τρὀπειν, tropein — ბრუნვა) — მცენარეთა გვარი ლაშქარასებრთა ოჯახისა. ბუჩქები, ნახევრად ბუჩქები და ბალახებია. ხვეულა ყვავილედში თავმოყრილი წვრილი თეთრი ან იისფერი ყვავილები აქვთ.
220-მდე სახეობა ძირითადად გავრცელებულია ტროპიკულ და სუბტროპიკულ ზონებში. საქართველოში ჰელიოტროპის მხოლოდ 3 სახეობა იზრდება. გვხვდება მთის შუა სარტყლამდე მშრალ ქვიშნარ და ქვიან ადგილებზე. ხშირად როგორც სარეველა გზის პირას, ნათესში, ბაღსა და ბოსტანში. ზოგიერთი სახეობა (და სხვ.)
შეიცავს შხამიან ალკალოიდ ცინოგლოსინს. კულტურაში განსაკუთრებით ცნობილია ჰელიოტროპის სურნელოვანი და დეკორატიული ჯიშები, რომლებიც წარმოშობილნი არიან პერუში ველურად მზარდი სახეობებისაგან (და Heliotropium corymbosum).
ლიტერატურა
რესურსები ინტერნეტში
A Heliotrope at Gardener's Path
Picture of Heliotropium chenopodiaceum at Chileflora
ჰელიოტროპი
ლაშქარასებრნი
ენსინაკორბა

ენსინაკორბა — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-კარინიენის კომარკის შემადგენლობაში. ფართობი — 36,737641 კმ². მოსახლეობა — 178 კაცი (2020 წ.).
იხილეთ აგრეთვე
სარაგოსის მუნიციპალიტეტები
რესურსები ინტერნეტში
Gran Enciclopedia Aragonesa - ენსინაკორბა
სქოლიო
სარაგოსის მუნიციპალიტეტები
Englishman in New York

Englishman in New York
„Englishman in New York“ — ინგლისელი მომღერალ და მუსიკოს სტინგის სიმღერა ალბომიდან Nothing Like the Sun, რომელიც გამოიცა სინგლის სახით, 1988 წელს. სიმღერა დაიწერა მუსიკოსის ნიუ-იორკში ცხოვრების პერიოდში. ეს არის სტინგის ერთ-ერთი ყველაზე პოპულარული კომპოზიცია, თუმცა სინგლზე რეაქცია თავდაპირველად არაერთგვაროვანი იყო. ასევე გადაღებული იქნა სიმღერის მუსიკალური ვიდეოც.
სიმღერების სია
7", A&M Records ‎– AM 431, ბრიტანეთი
Englishman In New York - 4:23
Ghost In The Strand - 2:33
12", A&M Records ‎– AMY 431
Englishman In New York - 4:25
Ghost In The Strand - 2:33
Bring On The Night / When The World Is Running Down (საკონცერტო) - 11:42
1990 წლის გამოცემა
„Englishman In New York“ აგრეთვე გამოიცა 1990 წელს, სპეციალური მიქსის სახით. ეს არის დამოუკიდებელი სინგლი, რომელიც არ არის შეტანილი რომელიმე სტუდიურ ალბომში. კომპოზიციის ორიგინალური ვერსია შეტანილია ალბომში Nothing Like the Sun.
სიმღერების სია
Englishman In New York - 4:28
If You Love Somebody Set Them Free - 4:14
სქოლიო
სტინგის სიმღერები
1987 წლის სიმღერები
1988 წლის სინგლები
1990 წლის სინგლები
Orri Páll Dýrason

Orri Páll Dýrason (born on 4 July 1977) is an Icelandic musician.
From 1999 till 2018 he was the drummer for the band Sigur Rós, which he joined in 1999, shortly after the recording of the studio album Ágætis byrjun, when the previous drummer, Ágúst Ævar Gunnarsson, left the band.
Orri has recorded five studio albums with Sigur Rós: (2002), Takk... (2005), Með suð í eyrum við spilum endalaust (2008), Valtari (2012), and Kveikur (2013). He also contributed to Hvarf/Heim (2007), where "Hvarf" contains studio recordings of previously unreleased songs.
Personal life
Orri's father is the former footballer Dýri Guðmundsson, who made five appearances for the Icelandic national team.
Orri has a daughter, Vaka, for whom the first track from the album is named. and two sons, Dýri Angantýr (born January 2010), and Jón Stormur (born November 2012). He's also the stepfather to his fiancé's daughter, Kría (born July 2008).
He is married to María Lilja Þrastardóttir, a journalist and a feminist activist from Iceland. They are currently living in London.
In September 2018, he was accused of sexual assault by a fan on Instagram. Orri published a post on Facebook where he claims his innocence but "in light of the scale of this matter" he chose to step down from the band whilst attempting to clear his name.
References
1977 births
Alternative rock drummers
Living people
Orri Pall Dyrason
Orri Pall Dyrason
Rock drummers
Orri Pall Dyrason
21st-century drummers
ხეთის საბრძოლო დიდებისა და მხარეთმცოდნეობის მუზეუმი

ხეთის საბრძოლო დიდებისა და მხარეთმცოდნეობის მუზეუმი – მდებარეობს ხობის მუნიციპალიტეტის სოფელ ხეთაში.
მუზეუმი გაიხსნა 1985 წლის 19 მაიის, აქ გამოფენილია მასალები, რომლებიც ასახავენ ჩვენი ქვეყნის (კუთხის) ყოფაცხოვრებას უძველესი დროიდან დღემდე.
ხობის მუნიციპალიტეტის მუზეუმები
ჯაირლი (ბარდის რაიონი)

ჯაირლი (ბარდის რაიონი)
ჯაირლი — სოფელი აზერბაიჯანში, ბარდის რაიონში. მოსახლეობის რაოდენობა — 853 კაცი.
რესურსები ინტერნეტში
ბარდის რაიონის სოფლები
Mercury Falling (ტურნე)

Mercury Falling (ტურნე)
Mercury Falling — ინგლისელი მუსიკოს სტინგის საკონცერტო ტურნე. იგი გაიმართა 1996-1997 წლებში. ტურნეს მსვლელობისას სრულდებოდა როგორც სიმღერები The Police-ის, ასევე სტინგის სოლო-შემოქმედებიდან. ტურნე ძირითადად მიეძღვნა მუსიკოსის ალბომს Mercury Falling.
სეტლისტი
ტურნეს მსვლელობისას სეტლისტი იცვლებოდა. ქვემოთ წარმოდგენილია 1996 წლის ტიპური სეტლისტი.
The Hounds Of Winter
I Hung My Head
I Was Brought To My Senses
Let Your Soul Be Your Pilot
If You Love Somebody Set Them Free
Every Little Thing She Does Is Magic
Seven Days
Mad About You
Fields Of Gold
I'm So Happy I Can't Stop Crying
Synchronicity II
Roxanne
Bring On The Night/ When The World Is Running Down
Demolition Man
Englishman In New York
If I Ever Lose My Faith In You
Every Breath You Take
Lithium Sunset
Fragile
შენიშვნა - სეტლისტი დრო და დრო იცვლებოდა.
სქოლიო
სტინგის ტურნეები
1996 წლის საკონცერტო ტურნეები
1997 წლის საკონცერტო ტურნეები
ჩაკ ბერი

ჩაკ ბერი
ჩარლზ ედვარდ ანდერსონ „ჩაკ“ ბერი (დ. 18 ოქტომბერი, 1926 — გ. 18 მარტი, 2017) — ამერიკელი მომღერალი, გიტარისტი, კომპოზიტორი. ითვლება როკ-ენ-როლის ერთ-ერთ ფუძემდებლად.
ჩაკ ბერიმ 1955 წელს ჩაწერა პირველი სიმღერა, „Maybellene“, ქანთრის და რიტმ-ენ-ბლუზის გავლენით. წარმატებულ დებიუტს მოჰყვა რამდენიმე არანაკლებ წარმატებული სინგლის ჩაწერა, როგორებიცაა „Roll Over Beethoven“ (1956), „Rock and Roll Music“ (1957), „Johnny B. Goode“ (1958) და სხვები. მისი სიმღერების უმეტესობა ცხოვრებისეულ მოკლე ისტორიებს ასახავს.
ჩაკ ბერი პოპულარული გახდა 1960-იან წლებში. მისი სიმღერის ქავერები ეკუთვნით ისეთ ჯგუფებს, როგორებიცაა The Beatles, როლინგ სტოუნზი, The Kinks, The Animals და The Yardbirds. მისი სიმღერა „You Never Can Tell“ გამოყენებულ იქნა კვენტინ ტარანტინოს ფილმში „მაკულატურა“. ჩაკ ბერი იყო როკ-ენ-როლის ერთ-ერთი ყველაზე პოპულარული შემსრულებელი, რომელსაც გაყიდული ჰქონდა მილიონზე მეტი ალბომი.
დისკოგრაფია
სტუდიური ალბომები
After School Session (მაისი 1957)
One Dozen Berrys (მარტი 1958)
Chuck Berry Is on Top (ივლისი 1959)
Rockin' at the Hops (ივლისი 1960)
New Juke Box Hits (მარტი 1961)
Chuck Berry On Stage (აგვისტო 1963)
Two Great Guitars (აგვისტო 1964)
St. Louis to Liverpool (ნოემბერი 1964)
Chuck Berry in London (აპრილი 1965)
Fresh Berry's (ნოემბერი 1965)
Chuck Berry's Golden Hits (მარტი 1967)
Chuck Berry in Memphis (სექტემბერი 1967)
From St. Louie to Frisco (ნოემბერი 1968)
Concerto in B. Goode (ივნისი 1969)
Back Home (ნოემბერი 1970)
San Francisco Dues (სექტემბერი 1971)
The London Chuck Berry Sessions (ოქტომბერი 1972)
Bio (აგვისტო 1973)
Chuck Berry (თებერვალი 1975)
Rock It (1979)
Chuck (2017)
რესურსები ინტერნეტში
ოფიციალური საიტი
სქოლიო
დაბადებული 18 ოქტომბერი
დაბადებული 1926
გარდაცვლილი 18 მარტი
გარდაცვლილი 2017
ამერიკელი გიტარისტები
ამერიკელი როკ-გიტარისტები
საფრანგეთის რევოლუციური ომები

საფრანგეთის რევოლუციური ომები — ომების სერია, რომელიც მიმდინარეობდა 1792 წლიდან 1802 წლამდე. ეს დაპირისპირება მიმდინარეობდა საფრანგეთის რესპუბლიკასა და პრუსიას, ბრიტანეთის, ავსტრიასა და სხვა ქვეყნებს შორის. ეს პერიოდი იყოფა ორ ნაწილად: პირველი კოალიციის ომი (1792–1797) და მეორე კოალიციის ომი (1798–1802).
სხვა ევროპელი მონარქები შეშფოთებით ადევნებდნენ თვალს 1789 წელს დაწყებულ საფრანგეთის რევოლუციას. მათ გადაწყვიტეს მხარი დაეჭირათ ლუი XVI-თვის. ავსტრიამ ჯარებს მოუყარა თავის ჯარებს საფრანგეთის საზღვართან. ავსტრიას პრუსიამაც დაუჭირა მხარი. როდესაც ავსტრიამ უარყო მოთხოვნა ჯარების გაყვანასთან დაკავშირებით საფრანგეთის საზღვრიდან, 1792 წლის გაზაფხულზე საფრანგეთმა ომი გამოუცხადა პრუსიასა და ავსტრიას. ამ ფაქტს ორივე სახელმწიფომ კოორდინირებული შეტევით უპასუხეს, თუმცა ფრანგებმა ისინი 20 სექტემბერს, ვალმის ბრძოლაში დაამარცხეს. ამ ბრძოლის შემდგომ, საფრანგეთში მონარქია საბოლოოდ დაემხო. ფრანგთა გამარჯვებების სერია დასრულდა 1793 წლის გაზაფხულზე, როდესაც ისინი დამარცხდნენ ნეერვიდენის ბრძოლაში.
1794 წელს ფრანგების სასარგებლოდ მდგომარეობა გამოსწორდა. მათ დაამარცხეს ავსტრიელები ფლეურუსის ბრძოლაში. 1795 წელს საფრანგეთმა დაიპყრო ავსტრიული ნიდერლანდები, ხოლო პრუსია ომს გამოეთიშა. 1796 წელს გენერალმა ნაპოლეონ ბონაპარტმა წამოიწყო კამპანია იტალიის დასაპყრობად. ფრანგებმა ჰაბსბურგები დაამარცხეს და ხელთ იგდეს 150 000 ტყვე. ამის შემდეგ ბონაპარტი ვენისკენ დაიძრა. ავსტრიელებმა ფრანგებთან კამპო-ფორმიოს ზავი გააფორმეს.
მეორე კოალიციის ომი დაიწყო 1798 წელს, როდესაც ფრანგები ეგვიპტეში შეიჭრნენ, კვლავ გენერალ ბონაპარტის მეთაურობით. ომი კვლავ გაჩაღდა. ამჟამად კოალიციის სახელმწიფოები წარმატებულად მოქმედებდნენ. მათ ფრანგები იტალიიდან თანდათან განდევნეს და საფრანგეთის მარიონეტ შვეიცარიაშიც შეიჭრნენ. მათ გაიმარჯვეს ნოვისა და კასანოს ბრძოლებშიც. მიუხედავად ამდენი მარცხისა, 1799 წლის სექტემბერში ფრანგებმა, ანდრე მასენას მეთაურობით, დაამარცხეს რუსეთის ჯარები ციურიხის ბრძოლაში. ამასთანავე ნაპოლეონმაც მოიპოვა რამდენიმე გამარჯვება აბუკირთან და პირამიდებთან ბრძოლაში. მიუხედავად ბონაპარტის ამდენი წარმატებისა, ბრიტანელებმა გაანადგურეს ფრანგული ფლოტი ნილოსის ბრძოლაში
1799 წლის ოქტომბერში ბონაპარტი საფრანგეთში დაბრუნდა, ხოლო 18 ბრიუმერს (9 ნოემბერს) მოაწყო სახელმწიფო გადატრიალება, დაამხო დირექტორია-მმართველი ორგანო, და საკუთარი თავი კონსულად გამოაცხადა. მან 1800 წლის ივნისში მოახერხა ავსტრიელთა დამარცხება მარენგოს ბრძოლაში, ჩრდილოეთ იტალიაში. ამას მოჰყვა საფრანგეთის კიდევ ერთი გამარჯვება-ფრანგულმა ჯარმა ჰოენლიდენთან, ბავარიაში, კიდევ დაამარცხა ავსტრიელები. ავსტრია იძულებული გახდა, ზავი გაეფორმებინა. 1801 წელს გაფორმდა ლუნევილის ზავი.
ავსტრიისა და რუსეთის ომიდან გასვლის შემდეგ, დიდმა ბრიტანეთმა საფრანგეთთან ამიენის ზავი გააფორმა, რითაც საბოლოოდ დასრულდა საფრანგეთის რევოლუციური ომები.
აშშ-ის ომები
გაერთიანებული სამეფოს ომები
პოლონეთის ომები
ოსმალეთის იმპერიის ომები
იტალიის ომები
დანიის ომები
Altos, Piauí

Altos, Piauí is a municipality in the state of Piauí in the Northeast region of Brazil.
See also
List of municipalities in Piauí
References
Municipalities in Piauí
სოუდლუ (მრავალმნიშვნელოვანი)

სოუდლუ (მრავალმნიშვნელოვანი)
სოუდლუ შეიძლება აღნიშნავდეს:
სოუდლუ — სოფელი აზერბაიჯანში, გადაბეის რაიონში
სოუდლუ — სოფელი აზერბაიჯანში, ჯაბრაილის რაიონში
სოუდლუ — სოფელი აზერბაიჯანში, ჯალილაბადის რაიონში
იაგოდინის თემი

იაგოდინის თემი
იაგოდინას თემი — თემი სერბეთში, შედის პომორავის ოლქში.
თემის მოსახლეობა შეადგენს 70 085 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 149 ადამ./კმ². თემის ფართობი — 470 კმ².
თემის ადმინისტრაციული ცენტრი — ქალაქი იაგოდინა. იაგოდინას თემი შედგება 53 დასახლებული პუნქტისგან, მათი საშუალო ფართობია 8.9 კმ².
თემის მოსახლეობის სტატისტიკა
რესურსები ინტერნეტში
სერბეთის ოფიციალური სტატისტიკა
სქოლიო
სერბეთის თემები
აღდარა

აღდარა, სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (ზემო ეშერის თემი), მდინარე გუმისთის მარჯვენა ნაპირზე, აფხაზეთის მთისწინეთში. ზღვის დონიდან 360 მ, შავი ზღვიდან 7 კმ, სოხუმიდან 18 კმ., ზემო ეშერადან 7 კმ. საბჭოთა პერიოდში განვითარებული იყო მეციტრუსეობა. ოკუპირებულია რუსეთის ფედერაციის მიერ
ლიტერატურა
სქოლიო
ზემო ეშერის თემის სოფლები
გევგელია

გევგელია — ქალაქი ჩრდილოეთ მაკედონიის სამხრეთში, სამხრეთ-აღმოსავლეთ რეგიონში, ბელგრადი-ათენის საავტომობილო მაგისტრალზე. მდინარე ვარდარის მარჯვენა ნაპირზე. გევგელიის თემის ადმინისტრაციული ცენტრი. 2002 წლის აღწერის მონაცემებით ქალაქის მოსახლეობა შეადგენს 15 685 ადამიანს.
რესურსები ინტერნეტში
Веб портал на градот
Портал за ноќниот живот во Гевгелија
Официјално веб место на ски центарот Кожуф
სქოლიო
ჩრდილოეთ მაკედონიის ქალაქები
მძლეთამძლე

მძლეთამძლე — ქართული ანიმაციური ფილმი. გადაღებულია კინოსტუდია „ორბის“ მიერ 1991 წელს. ანიმაციური ფილმის ხანგრძლივობაა 10 წუთი.
ფილმზე მუშაობდნენ
სცენარის ავტორი და დამდგმელი რეჟისორი: ამირან ისიანი
დამდგმელი მხატვარი: ამირან ისიანი
კომპოზიტორი: ბორის შხიანი
ხმის ოპერატორი / რეისორი: რომან წურწუმია
ანიმაციები: ავენირ ხუსკივაძე , მერაბ დეკანოსიძე , ვიქტორ წიკლაური , მალხაზ ფაიქრიძე , ვ. ხარიტონაშვილი
რესურსები ინტერნეტში
ეროვნული ფილმოგრაფია
ქართული ანიმაციური ფილმები
1991 წლის ანიმაციური ფილმები